open-index/open-wikipedia-markdown huggingface dataset:
পারু ইতাগাকি

**পারু ইতাগাকি** (板垣 巴留 ইতাগাকি পারু, জন্ম ৯ সেপ্টেম্বর, ১৯৯৩) একজন জাপানি মাঙ্গা শিল্পী বা মাঙ্গাকা। তিনি সবচেয়ে বেশি পরিচিত তার সৃষ্ট মাঙ্গা শৃঙ্খলা **বিস্টারস** -এর জন্য, যার মাধ্যমে তিনি অসংখ্য পুরস্কার অর্জন করেছেন। তিনি প্রখ্যাত মাঙ্গা শিল্পী কেইসুকে ইতাগাকির কন্যা।

## জীবনী
পারু ইতাগাকি শিশু অবস্থাতেই আঁকাআঁকি শুরু করেন। দ্বিতীয় শ্রেণিতে পড়াকালীন তিনি মাঙ্গা আঁকা শুরু করেন। কিশোরী বয়সে তিনি *লেগোশি* নামের একটি কাল্পনিক মানবাকৃতি নেকড়ে চরিত্র তৈরি করেন, যে পরবর্তীতে তার জনপ্রিয় মাঙ্গা শৃঙ্খলা *বিস্টারস* -এ গুরুত্বপূর্ণ চরিত্র হিসেবে উপস্থিত হয়। তিনি ডিজনির সিনেমা এবং শিল্পী নিকোলাস দে ক্রেসি ও এগন শিলেকে তার শৈল্পিক প্রেরণার উৎস হিসেবে উল্লেখ করেছেন।

পরবর্তীতে পারু ইতাগাকি মুসাশিনো আর্ট ইউনিভার্সিটিতে পড়াশোনা করেন, যেখানে তিনি চলচ্চিত্র নির্মাণ বিষয়ে শিক্ষা গ্রহণ করেন। বিশ্ববিদ্যালয় জীবনে তিনি শখের বশে মাঙ্গা আঁকা চালিয়ে যান। তিনি তার রচিত ''দোজিনশি''  (স্বতন্ত্র মাঙ্গা) বিভিন্ন দোজনশি সম্মেলনে বিক্রি করতেন। চলচ্চিত্র শিল্পে কাজ খুঁজে না পেয়ে, ইতাগাকি তার দোজিনশির একটি খসরা স্থানীয় এক মাঙ্গা প্রকাশনা সংস্থা *আকিতা শোতেন* -এর সম্পাদকদের কাছে জমা দেন। এরপর ২০১৬ সালে *আকিতা শোতেনের* অধীনে প্রকাশিত তাদেরই একটি শাখা পত্রিকা *উইকলি শোনেন চ্যাম্পিয়ন -এ* তার ছোট গল্প সংকলন *বিস্ট কমপ্লেক্স*  নামে প্রকাশিত হয়। একই বছরে সেই পত্রিকায় ইতাগাকির রচিত মাঙ্গা *বিস্টারস*  ধারাবাহিকভাবে প্রকাশ শুরু হয় যা  সমালোচকদের দ্বারা প্রশংসিত হয় ও বাণিজ্যিকভাবে সফল হয়।

২০১৯ সালের সেপ্টেম্বরে, *কিস* নামক পত্রিকায় ইতাগাকির আত্মজীবনীমূলক মাঙ্গা সিরিজ *পারুনো গ্রাফিতি* -এর ধারাবাহিক প্রকাশনা শুরু হয়।  ২০২১ সালের ২১শে জুলাই, ইতাগাকি *সাপ্তাহিক শোনেন চ্যাম্পিয়ন* পত্রিকার ৩৪তম সংখ্যায় *সান্দা* নামের একটি নতুন মাঙ্গা সিরিজ চালু করেন।  ২০২৪ সালে, *সান্দা*  -এর ধারাবাহিক প্রকাশনা শেষ হয়। ২০২৫ সালের জন্য  সান্দার উপর ভিত্তি করে একটি অ্যানিমে প্রকল্প তৈরির পরিকল্পনা করা হয়েছে।

২০২৫ সালের জানুয়ারিতে, ইতাগাকি *সাপ্তাহিক শোনেন চ্যাম্পিয়নের*  সপ্তম সংখ্যায় *তাইকা নো রিসেই* শিরোনামের একটি নতুন ধারাবাহিক মাঙ্গা রচনা শুরু করে। 

## ব্যক্তিগত জীবন
থাম্ব|পারু ইতাগাকির মুরগির মুখোশ যা তিনি জনসমক্ষে পরে থাকেন
ইতাগাকি তার ব্যক্তিগত জীবন সম্পর্কে অত্যন্ত গোপনীয় এবং সকল জনসাধারণের উপস্থিতিতে নিজের মুখ ঢেকে রাখার জন্য একটি মুরগির মুখোশ পরেন।  ২০১৮ সালে, জানা যায় যে ইতাগাকি হলেন মাঙ্গা সিরিজ *বাকি দ্য গ্র্যাপলারের* স্রষ্টা *কেইসুকে ইতাগাকির* কন্যা।  ইতাগাকি ২০১৯ সালের সেপ্টেম্বরে *সাপ্তাহিক শোনেন চ্যাম্পিয়নের* সংখ্যায় তার বাবার সাথে একটি যৌথ সাক্ষাৎকারে এই সংবাদের পুষ্টিকরন করেছেন এবং বলেছেন যে স্বজনপ্রীতির অভিযোগ এড়াতে তিনি মাঙ্গা শিল্পে প্রতিষ্ঠিত না হওয়া পর্যন্ত তার পিতামাতার পরিচয় প্রকাশ করতে চাননি।

২০২৩ সালের ২৪শে সেপ্টেম্বর তারিখে, ইতাগাকি ঘোষণা করেন যে তিনি বিয়ে করেছেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:উদ্ধৃতি শৈলীতে জাপানি ভাষার উৎস (ja)
বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:জাপানি ভাষার লেখা থাকা নিবন্ধ
জুলিয়েন দুর্গ

ডান|থাম্ব|250x250পিক্সেল| ''জুলিয়েন দুর্গ, একটি মিশরীয় নৌকা সহ'', ১৮০৩
**জুলিয়েন দুর্গ** (অথবা, কিছু সূত্রে, ***রশিদ দুর্গ*** ) ( আরবি : **طابية رشيد** ) মিশরের উত্তর উপকূলে রশিদ (রোসেটা) থেকে নীল নদের বাম বা পশ্চিম তীরে প্রায়  দূরে অবস্থিত একটি দুর্গ। এটি মূলত মামলুকদের দ্বারা নির্মিত হয়েছিল। ১৭৯৮ থেকে ১৮০১ সালের মধ্যে নেপোলিয়ন বোনাপার্টের মিশর ও সিরিয়া অভিযানের সময় ফরাসিরা দুর্গটি দখল করে নেয়। ১৭৯৯ সালে রোসেটা প্রস্তরফলক যেখানে পাওয়া গিয়েছিল, সেই স্থান হিসেবে পরে দুর্গটি বিখ্যাত হয়ে ওঠে।

## বর্ণনা এবং ইতিহাস
দুর্গটিতে একটি নিচু, চৌকো কাঠামো, যার মাঝে একটি ব্লকহাউস রয়েছে। যা নীল নদের ভূমধ্যসাগরে মিলিত হওয়ার আগে শেষ কয়েক কিলোমিটার উপেক্ষা করে। এটি ১৪৭০ সালের দিকে মামলুক সুলতান কাইত বে দ্বারা নির্মিত হয়েছিল। তিনি আলেকজান্দ্রিয়ায় কাইতবে দুর্গও নির্মাণ করেছিলেন। ১৫১৬ সালে, সুলতান কানসুহ আল-ঘুরি একটি প্রতিরক্ষামূলক প্রাচীর দিয়ে এটিকে শক্তিশালী করেন। পরবর্তীকালে দুর্গটি জরাজীর্ণ হয়ে পড়ে। দুর্গটি আংশিকভাবে প্রাচীন মিশরীয় স্থান থেকে লুট করা পাথর দিয়ে তৈরি করা হয়েছিল। ১৭৯৯ সালে ভিভান্ট ডেনন যখন এটি পরিদর্শন করেন, তখন তিনি উল্লেখ করেন যে এটি "এটি পুরোনো ভবনের খণ্ডাংশ দিয়ে গড়া হয়েছে। গর্তের কিছু পাথর উচ্চ মিশরের উৎকৃষ্ট বেলেপাথরের তৈরি ছিল। পাথরে মিশরীয় চিত্রলিপি  হায়ারোগ্লিফিক্স দেখা যায়।" 

### রোসেটা পাথর আবিষ্কার
১৭৯৯ সালের ১৯ জুলাই ফরাসিরা এই জরাজীর্ণ দুর্গটি দখল করে এবং আবুকির যুদ্ধের কয়েক দিন আগে তড়িঘড়ি পুনর্নির্মাণ শুরু করে। পরে এটি আরও ভালোভাবে পুনর্নির্মাণ করা হয়। থমাস প্রসপার জুলিয়েনের নামে এ দুর্গের নাম জুলিয়েন দুর্গ রাখা হয়। নেপোলিয়নের একজন সহকারী লেফটেন্যান্ট পিয়েরে-ফ্রাঁসোয়া বুচার্ড, দুর্গের প্রতিরক্ষা মেরামত করার সময় বিখ্যাত রোসেটা পাথরটি আবিষ্কার করেছিলেন।  সম্ভবত কাইত বের প্রকৌশলীরা এটি কাছাকাছি সাইসের একটি মন্দির থেকে এনে পাথর ভরাট কাজে ব্যবহার করেছিলেন। দুই বছর পর স্বল্প সময়ের অবরোধ এবং বোমাবর্ষণের পর ব্রিটিশ এবং তুর্কি বাহিনীর সম্মিলিত বাহিনী দুর্গটি দখল করে নেয়।

### বর্তমান অবস্থা
১৯৮০-এর দশকে মিশরীয় সরকার দুর্গটি ব্যাপকভাবে সংস্কার করে এবং ১৯৮৫ সালে রাষ্ট্রপতি হোসনি মোবারক এটি পুনরায় চালু করেন। দুর্গটি বর্তমানে তিন দিক থেকে ইজবাত বুর্জ রশিদ গ্রাম দ্বারা বেষ্টিত। দুর্গটি জনসাধারণের জন্য উন্মুক্ত করে দেয়া হয়েছে। রশিদ এলাকা থেকে ট্যাক্সিতে করে সেখানে পৌঁছানো সম্ভব।

## তথ্যসূত্র

বিষয়শ্রেণী:উসমানীয় দুর্গপ্রাকার
বিষয়শ্রেণী:মিশরের উন্মুক্ত জাদুঘর
বিষয়শ্রেণী:নীল ব-দ্বীপ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
আরতি রানা

**আরতি রানা** (জন্ম ) একজন ভারতীয় সামাজিক উদ্যোক্তা। তিনি সহযোগী থারু মহিলাদের হস্তশিল্প তৈরি এবং বিক্রি করার জন্য দল গঠন করতে সাহায্য করেন। ২০২২ সালে, তিনি ভারতের নারীদের জন্য সর্বোচ্চ বেসামরিক পুরস্কার, নারী শক্তি পুরস্কার পেয়েছিলেন।

## কর্মজীবন
আরতি রানা ১৯৭৬ সাল নাগাদ জন্মগ্রহণ করেন। তিনি একজন থারু মহিলা। তিনি দুধওয়া টাইগার রিজার্ভ এবং নেপাল সীমান্তের কাছে তরাইতে বাস করেন। জাতীয় গ্রামীণ জীবিকা মিশনের অধীনে, তিনি কার্পেট, ঝুড়ি এবং ব্যাগের মতো জিনিসপত্র তৈরির জন্য *গৌতম স্ব-কর্মসংস্থান* স্থাপন করেছিলেন। গোষ্ঠীটি মুঞ্জ ঘাস এবং পাটের মতো উপকরণ নিয়ে কাজ করত।
বাম|থাম্ব| গাবরৌলায় ''থারু হাত করগাঘরেলু উদ্যোগ'' শিল্পের হস্তশিল্পের কর্মীরা
২০১৬ সালের মধ্যে, আরতি প্রায় ৮০০ জন থারু মহিলাকে প্রশিক্ষণ দিয়েছিলেন। এরপর ব্যবসা প্রসারিত হয় এবং ২০২২ সালের মধ্যে তিনি হস্তশিল্প তৈরির জন্য শত শত মহিলাকে নিয়োগ করেন। তিনি স্বনির্ভর গোষ্ঠী *থারু হাত করগাঘরেলু উদ্যোগ-*এর সভাপতি ছিলেন। এই সংস্থা ওয়ার্ল্ড ওয়াইড ফাণ্ড ফর নেচার থেকে সহায়তা পেয়েছিল। যাতে তাঁর তাঁতগুলি আরও কার্যকর হয়ে ওঠে। ২০১৯ সালে, থারু ঐতিহ্য সম্পর্কে পর্যটকদের অবহিত করার জন্য এবং স্থানীয় পণ্য বিক্রির জন্য দুধওয়া টাইগার রিজার্ভে একটি দর্শনার্থী কেন্দ্র তৈরির ঘোষণা করা হয়েছিল; আরতি এই প্রকল্পের অন্যতম সমন্বয়কারী ছিলেন।

## পুরস্কার এবং স্বীকৃতি
আরতি তাঁর উদ্যোগের জন্য ২০১৬ সালে রানী লক্ষ্মীবাঈ সাহসিকতা পুরস্কার এবং গ্রাম স্বরাজ পুরস্কার লাভ করেন।

২০২২ সালে আন্তর্জাতিক নারী দিবসে, সামাজিক উদ্যোক্তা হিসেবে আরতি ভারতের নারীদের জন্য সর্বোচ্চ পুরস্কার, নারী শক্তি পুরস্কার,  পেয়েছিলেন। যা ২০২০ সালে ভারতে কোভিড-১৯ মহামারীর কারণে অনুষ্ঠানটি স্থগিত করা হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭০-এর দশকে জন্ম
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:নারী শক্তি পুরস্কার বিজয়ী
সেতুপতি প্রসন্ন শ্রী

**সেতুপতি প্রসন্ন শ্রী** (জন্ম ২রা সেপ্টেম্বর ১৯৬৪) একজন ভারতীয় ভাষাবিদ।

## প্রাথমিক জীবন এবং শিক্ষা
প্রসন্ন শ্রী ১৯৬৪ সালে একটি তেলুগু ভাষী পরিবারে জন্মগ্রহণ করেন, কিন্তু পরবর্তী জীবনে তিনি তাঁর নিজস্ব উপজাতীয় শিকড় আবিষ্কার করেন। এই সচেতনতা প্রান্তিক ভাষা ও সংস্কৃতি সংরক্ষণের প্রতি তাঁর আবেগকে জাগিয়ে তোলে। তিনি ইংরেজি সাহিত্যে ডক্টরেট ডিগ্রি অর্জন করেন এবং পরবর্তীতে অন্ধ্র বিশ্ববিদ্যালয়ে অধ্যাপক হন।

## কর্মজীবন
প্রসন্ন শ্রী অন্ধ্র বিশ্ববিদ্যালয়ের ইংরেজি বিভাগের অধ্যাপক এবং স্টাডিজ বোর্ডের চেয়ারপারসন। তিনি তাঁর কর্মজীবন জুড়ে ভারতের মধ্যে সংখ্যালঘু উপজাতি ভাষা সংরক্ষণ এবং উপজাতি ভাষার জন্য নতুন লিখন পদ্ধতি তৈরিতে কাজ করেছেন।

### উপজাতীয় ভাষা নিয়ে কাজ
অনেক উপজাতীয় ভাষা বিলুপ্তির মুখে চলে গেছে একথা স্বীকার ক'রে, প্রসন্ন শ্রী তাঁর কর্মজীবন উৎসর্গ করেছিলেন সেই ভাষাগুলি সম্বন্ধে তথ্য জোগাড় করতে এবং সেগুলির পুনরুজ্জীবন ঘটাতে। তিনি অন্ধ্র প্রদেশ জুড়ে বিভিন্ন উপজাতি সম্প্রদায়ের সাথে বসবাস এবং কাজ ক'রে বছরের পর বছর কাটিয়েছেন, তাদের ভাষা এবং সাংস্কৃতিক অনুশীলনগুলি যত্ন সহকারে অধ্যয়ন করেছেন।

প্রসন্ন শ্রী কুপিয়া, কোয়া, পোরজা, জটাপু, কোণ্ডা-ডোরা, গাদাবা, কোলাম, গোণ্ডি, কোটিয়া, সাভারা, কুরু, সুগালি,  মুখধোরা, এবং রানা ভাষায় লেখার জন্য ব্যবস্থা তৈরি করেছেন। ২০২২ সালের আন্তর্জাতিক নারী দিবসে রাষ্ট্রপতি রামনাথ কোবিন্দের কাছ থেকে তিনি নারী শক্তি পুরস্কার গ্রহণ করেন।

## নির্বাচিত লেখা
প্রসন্ন শ্রীর প্রকাশিত লেখাগুলির মধ্যে রয়েছে:

* *প্রাচ্য ও পাশ্চাত্যের আধুনিক-পরবর্তী সাহিত্যে নারীর মনোগতিবিদ্যা*
* *নীরবতার ছায়া*
* *শশী দেশপাণ্ডের উপন্যাসে নারী - একটি গবেষণা* 

## তথ্যসূত্র

বিষয়শ্রেণী:অন্ধ্র বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় ভাষাবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:১৯৬৪-এ জন্ম
মধুলিকা রামটেক

[alt=Man presents award to woman.|ডান|থাম্ব| মধুলিকা রামটেক [নারী শক্তি পুরস্কার পাচ্ছেন।]]
**মধুলিকা রামটেক** ছত্তিশগড়ের একজন ভারতীয় সামাজিক উদ্যোক্তা। তিনি নারীদের দ্বারা পরিচালিত একটি ক্ষুদ্রঋণ ব্যাংক প্রতিষ্ঠা করেছেন এবং পারিবারিক নির্যাতনের শিকার ব্যক্তিদের সাথে কাজ করেন। তাঁর কৃতিত্বের স্বীকৃতিস্বরূপ তিনি নারী শক্তি পুরস্কার পেয়েছেন।

## কর্মজীবন
মধুলিকা রামটেক ছত্তিশগড় রাজ্যের রাজনন্দগাঁও জেলার বাসিন্দা। তিনি একটি নিরক্ষর পরিবারে বড় হয়ে ওঠেন এবং স্কুলে পড়াশোনা করার পর তাঁর বাবা-মাকে লিখতে শেখান। তিনি তাঁর গ্রামের মহিলাদের জন্য একটি স্ব-সহায়ক গোষ্ঠী প্রতিষ্ঠা ক'রে একজন ভারতীয় সামাজিক উদ্যোক্তা হয়ে ওঠেন। এই গোষ্ঠী ২০০১ সালে মা বামলেশ্বরী ব্যাংক প্রতিষ্ঠা করে, ক্ষুদ্রঋণের মাধ্যমে স্থানীয় প্রকল্পগুলিকে সমর্থন করার জন্য। মধুলিকা তাঁর সঞ্চয় অন্যান্য মহিলাদের সাথে একত্রিত করেন। যেসব মহিলা স্বাস্থ্যসেবার মতো জিনিসপত্র বা একটি ব্যবহৃত সাইকেল কিনতে আগ্রহী, মধুলিকা তাঁদের ঋণ দিতে শুরু করেন। এরপর ব্যাংকটি জমি লিজ নিতে শুরু করে এবং ২০১২ সালের মধ্যে এর ৫,৩৭২টি শাখা তৈরি হয়ে যায়। এটি এখনও সম্পূর্ণরূপে নারীদের দ্বারা পরিচালিত হয়। এটি ছোট ছোট স্ব-সহায়ক গোষ্ঠী নিয়ে গঠিত যেখানে ৮০,০০০ মহিলা কাজ করছেন। মধুলিকা পারিবারিক নির্যাতনের শিকার হওয়া নারীদের সাথে কাজ করেন। তিনি গ্রামবাসীদের চাষ সংক্রান্ত বিভিন্ন বিষয়ে প্রশিক্ষণ দিয়ে দক্ষ করেন, যেমন, তিনি আলু চাষ এবং ভার্মিকম্পোস্ট ব্যবস্থাপনা শেখান। তিনি বিশ্বাস করেন যে রাসায়নিক সার ব্যবহারের ফলে স্বাস্থ্য খারাপ হতে পারে এবং কেঁচো দ্বারা প্রাকৃতিকভাবে তৈরি সার ব্যবহার করলে আরও ভালো স্বাদের খাবার তৈরি হয়। তাছাড়া তিনি বিশ্বাস করেন যে রাসায়নিক সার মানুষকে অসুস্থ করে তোলে। ২০১৮ সালে তিনি ৬৪টি গ্রামে উন্নত সাফাই ব্যবস্থার আয়োজন করেছিলেন।

মধুলিকা রামটেকের স্বনির্ভর গোষ্ঠী ২০১৬ সালে তিনটি সমিতি স্থাপন করে: একটি গরুর দুধ বিক্রির জন্য গো-পালন শুরু করে, দ্বিতীয়টি হারা বাহেরা (একটি আয়ুর্বেদিক ঔষধি) চাষ করে এবং তৃতীয়টি আইসক্রিম উৎপাদনের জন্য আতা চাষ করে। কৃতিত্বের স্বীকৃতিস্বরূপ, তাঁকে ২০২২ সালের আন্তর্জাতিক নারী দিবসে রাষ্ট্রপতি রামনাথ কোবিন্দ কর্তৃক ২০২১ সালের নারী শক্তি পুরস্কারে ভূষিত করা হয়।

## আরও দেখুন

* স্মিতা তান্দি - ছত্তিশগড়ের আরেকজন নারী শক্তি পুরস্কারপ্রাপ্ত

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় ব্যাংকার
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:জন্মের বছর অনুপস্থিত (জীবিত ব্যক্তি)
পূজা শর্মা (উদ্যোক্তা)

**পূজা শর্মা** (জন্ম  ) একজন ভারতীয় উদ্যোক্তা। তিনি তাঁর গ্রামের প্রথম মহিলা যিনি ঘরের বাইরে গিয়ে কাজ করেন। তিনি একটি স্ব-সহায়ক গোষ্ঠী প্রতিষ্ঠা করেছিলেন যারা একটি রুটির কারখানায় ১৫০ জন মহিলাকে নিয়োগ করেছিল। তাঁর কৃতিত্বের স্বীকৃতিস্বরূপ তিনি যে পুরস্কার পেয়েছেন, তার মধ্যে রয়েছে নারী শক্তি পুরস্কার, যা নারীদের জন্য ভারতের সর্বোচ্চ বেসামরিক সম্মাননা।

## কর্মজীবন
পূজা শর্মা ভারতের হরিয়ানা রাজ্যের গুরুগ্রামের কাছে চান্দু গ্রামে বড় হয়েছেন। যতদিন সেখানকার বিদ্যালটি শুধুমাত্র মেয়েদের জন্য ছিল, ততদিন তিনি স্কুলে গেছেন কিন্তু প্রদত্ত শিক্ষা ছেলে ও মেয়েদের সহ-শিক্ষায় পরিণত হবার পর তাঁর বাবা-মা তাঁকে ছেলেদের সাথে পড়াশোনা করতে দেননি, পরিবর্তে স্কুল ছেড়ে দিতে তাঁকে বাধ্য করেন। তিনি ১৯৯৯ সালে বিয়ে করেন। ২০০৫ সালে, তিনি, তাঁর স্বামী এবং তাঁদের তিন সন্তানের পরিবার আর্থিক সমস্যায় পড়ে, তাই পূজা গ্রামের প্রথম মহিলা হিসেবে কাজ করার জন্য বাড়ির বাইরে বার হন। তিনি প্রথমে প্রাথমিক বিদ্যালয়ের শিক্ষিকা হিসেবে নিযুক্ত ছিলেন, তারপর ২০১০ সালে একটি হাভেলি দখল করেন যা তাঁর শ্বশুরের মালিকানাধীন ছিল। তিনি গরু কিনে দুধ উৎপাদন শুরু করেন। কৃষি বিজ্ঞান কেন্দ্রের কর্মকর্তারা যখন গ্রাম পরিদর্শন করেন, তখন তিনি তাদের সেলাই শেখার ধারণাটিকে অবিক্রয়যোগ্য বলে প্রত্যাখ্যান করেন। তিনি বাজারজাতযোগ্য কিছু বিষয়ে প্রশিক্ষণের অনুরোধ করেছিলেন এবং খাদ্য উৎপাদনে প্রশিক্ষণ লাভ করেছিলেন।

সম্পূর্ণ মহিলা দল নিয়ে, পূজা *ক্ষিতিজ* নামে একটি স্ব-সহায়ক গোষ্ঠী প্রতিষ্ঠা করেছিলেন, কিন্তু তাঁকে তাঁর স্বামী এবং তাঁর কর্মচারীদের স্বামীদের বোঝাতে হয়েছিল যে এটি গ্রহণযোগ্য হবে। পূজা বলেন যে তিনিই চান্দু গ্রামের প্রথম মহিলা যিনি কাজে বাইরে গিয়েছিলেন। তিনি ডালিয়া, লাড্ডু, জোয়ার এবং সয়া বাদাম বিক্রি করতেন। ২০১৭ সালে, একটি বেসরকারি সংস্থা তাঁকে একটি প্রাসাদে একটি রুটির কারখানা স্থাপনে সাহায্য করেছিল, স্থানীয় কিছু লোকের বিশ্বাস ছিল এটি ভূতুড়ে। সেখানে এখন ১৫০ জন মহিলার কর্মসংস্থান হয়েছে এবং গুরুগ্রামের রেস্তোরাঁগুলিতে তিসি, ওটমিল এবং আখরোট দিয়ে তৈরি বিস্কুট সরবরাহ করে। তিনি হরিয়ানার ১,০০০ এরও বেশি মহিলাকে প্রশিক্ষণ দিয়েছেন।

## পুরস্কার এবং স্বীকৃতি
হরিয়ানা রাজ্য সরকার ২০১৫ সালে কৃষি নেতৃত্বের জন্য এবং পরের বছর কৃষি উদ্ভাবনের জন্য তাঁকে পুরস্কার প্রদান করে। ২০১৬ সালে, ইণ্ডিয়ান কাউন্সিল অফ এগ্রিকালচারাল রিসার্চ তাঁকে পণ্ডিত দীনদয়াল উপাধ্যায় অন্ত্যোদয় কৃষি পুরস্কার এবং উদ্ভাবনী কৃষি সম্মান উভয়ই প্রদান করে। ২০২২ সালের আন্তর্জাতিক নারী দিবসে তিনি ভারতের সর্বোচ্চ বেসামরিক নারী পুরস্কার, নারী শক্তি পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:হরিয়ানার নারী ব্যবসায়ী
বিষয়শ্রেণী:১৯৮০-এর দশকে জন্ম
শ্রুতি মহাপাত্র

[alt=Indian woman in wheelchair receives award from a man who is President|ডান|থাম্ব| রাষ্ট্রপতি [রামনাথ কোবিন্দ|রাম নাথ কোবিন্দের কাছ থেকে নারী শক্তি পুরস্কার পেলেন শ্রুতি মহাপাত্র]]
**শ্রুতি মহাপাত্র** (জন্ম  ) একজন প্রতিবন্ধী অন্তর্ভুক্তি বিশেষজ্ঞ। তাঁর অভিজ্ঞতা রয়েছে অন্তর্ভুক্তিমূলক শিক্ষা এবং অন্তর্ভুক্তিমূলক দুর্যোগ ব্যবস্থাপনা ও পরিকল্পনায়।

## কর্মজীবন
শ্রুতি মহাপাত্রের জন্ম  সালে। তিনি ভারতের ওড়িশা রাজ্যের রাজধানী ভুবনেশ্বরে থাকেন। ১৯৮৭ সালে, তিনি ইউনিয়ন পাবলিক সার্ভিস কমিশন পরীক্ষায় উত্তীর্ণ হওয়ার পর একজন ভারতীয় প্রশাসনিক পরিষেবা কর্মকর্তা হতে চেয়েছিলেন কিন্তু একটি গাড়ি দুর্ঘটনায় তাঁর মেরুদণ্ডে আঘাত লাগে। শ্রুতি একজন হুইলচেয়ার ব্যবহারকারী যিনি প্রতিবন্ধী অধিকারের জন্য প্রচারণা চালান। তিনি ওড়িশা রাজ্য শিশু অধিকার সুরক্ষা কমিশনের সভাপতিত্ব করেছেন এবং প্রতিবন্ধী ব্যক্তিদের অধিকার সম্পর্কিত জাতীয় কমিটির সদস্য।

২০০৯ সালে, পুরীর জগন্নাথ মন্দির হুইলচেয়ার ব্যবহারকারীদের জন্য প্রবেশ যোগ্য করে তোলা হলে তিনি অন্যান্য কর্মীদের সাথে জয়লাভ করেন। ভারতে কোভিড-১৯ মহামারীর সময়, তিনি সতর্ক করে দিয়েছিলেন যে ওড়িশার ৪৩ শতাংশ প্রতিবন্ধী শিশু স্কুল ছেড়ে দিচ্ছে।

## পুরস্কার এবং স্বীকৃতি
২০১০ সালে শ্রুতি মহাপাত্র রিয়েল হিরোজ পুরস্কার পেয়েছিলেন। ২০২২ সালের আন্তর্জাতিক নারী দিবসে রাষ্ট্রপতি রামনাথ কোবিন্দ তাঁকে ২০২১ সালের নারী শক্তি পুরস্কার প্রদান করেন।

## তথ্যসূত্র

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় প্রতিবন্ধী অধিকার কর্মী
বিষয়শ্রেণী:জীবিত ব্যক্তি
বিষয়শ্রেণী:১৯৬০-এর দশকে জন্ম
বাতুল বেগম

**বাতুল বেগম** হলেন ভারতের রাজস্থান রাজ্যের জয়পুরের একজন লোকসঙ্গীত শিল্পী। তিনি মাণ্ড এবং ভজন গান গেয়ে আন্তর্জাতিকভাবে খ্যাতি অর্জন করেছেন। তিনি ঢোল, ঢোলক এবং তবলার মতো বাদ্যযন্ত্র বাজান।

## জীবনী
বেগম বাতুলের জন্ম রাজস্থানের দিদোয়ানা জেলার কেরাপ গ্রামে। পঞ্চম শ্রেণীতে পড়ার সময় তিনি স্কুল ছেড়ে দেন। তিনি রাজস্থানের মিরাসি সম্প্রদায়ের অন্তর্ভুক্ত। মাণ্ড গান গাওয়ার প্রতি তাঁর আগ্রহ পারিবারিক ঐতিহ্য থেকে এসেছে। কিন্তু ভজনগুলো এমন নয়। আট বছর বয়সে, তিনি প্রতিদিন তাঁর বন্ধুদের সাথে নাগৌরের কেরাপ গ্রামে ঠাকুরজির মন্দিরের সামনে যেতেন, সেখান থেকে তিনি ভজন গাওয়ার প্রতি আগ্রহ তৈরি করেছিলেন। পরে, তিনি নিজেই ভজন গাইতে শুরু করেন।

### ব্যক্তিগত জীবন
বাতুল বেগমের বিয়ে হয়েছিল ১৬ বছর বয়সে, রোডওয়েজের একজন কণ্ডাক্টর ফিরোজ খানের সঙ্গে।  তাঁদের তিন ছেলে রয়েছে। তিনি বর্তমানে জয়পুরের বিদ্যাধর নগরে তাঁর পরিবারের সাথে থাকেন।

## কর্মজীবন
মাণ্ড এবং ভজন ধারার লোকগানের গায়িকা বাতুল বেগম, তবলা, ঢোলক এবং ঢোলের মতো ভারতীয় বাদ্যযন্ত্রও বাজান। মুসলিম ধর্মে জন্মগ্রহণ করে এবং হিন্দু ভজন গাওয়া শুরু করে, তিনি তাঁর গানের মাধ্যমে সাম্প্রদায়িক ঐক্যের বার্তা দিয়েছেন, তিনি তাঁর গানের মাধ্যমে সাম্প্রদায়িক সম্প্রীতির বার্তা দেন।

ভারতের বিভিন্ন মঞ্চ ছাড়াও বাতুল বেগম ভারতের বাইরে ৫৬টি দেশে সঙ্গীত পরিবেশন করেছেন, দেশগুলির মধ্যে রয়েছে ফ্রান্স, জার্মানি, তিউনিসিয়া, ইতালি, সুইজারল্যান্ড, মার্কিন যুক্তরাষ্ট্র এবং যুক্তরাজ্য। তিনি বলিউড ক্লেজমারের সদস্য, এটি একটি আন্তর্জাতিক ফিউশন লোক সঙ্গীত ব্যাণ্ড যা বিভিন্ন ধর্মের শিল্পীদের সমন্বয়ে গঠিত এবং বিভিন্ন সংস্কৃতির ফিউশন সঙ্গীত পরিবেশন করে।

ফ্রান্সের অলিম্পিকে তাঁর সঙ্গীত গোষ্ঠী *বসন্ত*-কে নিয়ে তিনি অন্যান্য লোকশিল্পীদের সাথে সঙ্গীত পরিবেশন করেছিলেন। বাতুল বেগম হলেন রাজস্থানের একমাত্র মহিলা যিনি প্যারিসের টাউন হলে পরিবেশন করেছেন।

## পুরস্কার এবং সম্মাননা
২০২২ সালে আন্তর্জাতিক নারী দিবসে বাতুল বেগমকে ২০২১ সালের নারী শক্তি পুরস্কারে ভূষিত করা হয়েছিল। ২০২৫ সালের জানুয়ারিতে, তিনি পদ্মশ্রী লাভ করেন। বাতুল বেগমকে ফ্রান্স এবং তিউনিসিয়া সরকারও সম্মানিত করেছে। ২০২১ সালের আন্তর্জাতিক নারী দিবসে, তিনি জিওপিআইও অ্যাচিভার্স অ্যাওয়ার্ড - ২০২১ এবং সার্টিফিকেট অফ এক্সেলেন্স অ্যাওয়ার্ড পেয়েছেন।

## তথ্যসূত্র

বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রাজস্থানের নারী
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় লোক গায়ক
বিষয়শ্রেণী:ভজন সঙ্গীতশিল্পী
বিষয়শ্রেণী:তবলা বাদক
দাগি

**দাগি** ২০২৫ সালের একটি বাংলাদেশী রোমাঞ্চকর নাট্য চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ লিখেছেন শিহাব শাহীন। এসভিএফ আলফা-আই ও চরকি যৌথভাবে প্রযোজনা করেছে। প্রধান চরিত্রে অভিনয় করেছেন আফরান নিশো ও তমা মির্জা। যা ঈদ-উল-ফিতরে প্রেক্ষাগৃহে মুক্তি পেয়েছে।

২০২৪ সালের ১০ই ডিসেম্বর চলচ্চিত্রটি ঘোষণা করা হয় এবং ২০২৫ সালের ১১ মার্চ টিজার প্রকাশ করা হয়। শিহাব শাহীনের দ্বিতীয় সিনেমা ‘দাগি’। এটি সুড়ঙ্গ এর পর নিশোর একক ভাবে এবং তমা মির্জার সাথে জুটি হিসেবে দ্বিতীয় চলচ্চিত্র। শুভঙ্কর ভারের চিত্রগ্রহণে সম্পাদনা করেছেন জোবায়ের আবির পিল, সংগীত পরিচালনা করেছেন সাজিদ সরকার এবং শব্দ পরিকল্পনা করেছেন রিপন নাথ।

## পটভূমি
১৫ বছর জেল খাটার পর অবশেষে নিশান মুক্ত। কিন্তু তার অতীত তাকে সহজে ছেড়ে দিচ্ছে না। একসময় চোরাচালানের জগতে জড়িয়ে পড়া নিশান ঘরে ফিরেও দেখতে পায়, সময় অনেক কিছুই পাল্টে দিয়েছে। জীবন এগিয়ে গেছে তাকে ছাড়িয়ে। নতুনভাবে সবকিছু শুরু করার চেষ্টা করতে গিয়েই এক পুরোনো পরিচিত আবার সামনে এসে দাঁড়ায়, টেনে নিয়ে যেতে চায় সেই অন্ধকার জগতে, যেখান থেকে নিশান চিরতরে বেরিয়ে আসতে চেয়েছিল।

পুনর্জন্মের আশা আর পুরনো প্রলোভনের দ্বন্দ্বে পড়ে নিশান জড়িয়ে পড়ে এক বিপজ্জনক খেলায়—যেখানে পুরনো শত্রুতাগুলি আবার জেগে ওঠে, এবং বহুদিনের গোপন সত্য সামনে আসতে শুরু করে। নতুন কিছু সম্পর্ক গড়ে ওঠে, আবার ভেতরের দগদগে ক্ষতও উন্মোচিত হয়। নিশান বুঝতে পারে, তাকে যদি সত্যিই মুক্ত হতে হয়, তাহলে অতীতের প্রেতাত্মাদের সঙ্গে লড়াই করেই সামনে এগোতে হবে। কিন্তু প্রশ্ন একটাই—সব পাপ কি সত্যিই মুছে ফেলা যায়? নাকি কিছু পাপ আজীবন পেছন থেকে তাড়া করতেই থাকে?

এই কাহিনি মুক্তির লড়াই, আত্মঅনুসন্ধান ও পুনরুত্থানের এক গভীর মানবিক যাত্রা।
## অভিনয়শিল্পী
* নিশান চরিত্রে আফরান নিশো 
* জারিন চরিত্রে তমা মির্জা
* লিখন চরিত্রে সুনেরাহ বিনতে কামাল 
* সোহাগ চরিত্রে মনোজ কুমার প্রামানিক
* রবি চরিত্রে রাশেদ মামুন অপু
* নিশানের বাবার চরিত্রে গাজী রাকায়েত
* রঞ্জিত সিং চরিত্রে শহীদুজ্জামান সেলিম
* মিলি বাশার
* সোহাগের মায়ের চরিত্রে মনিরা মিঠু
* মেহের আশা
* বাসার বাপ্পি
* প্রীতি আলভী
* লুৎফর রহমান শিমন্ত
## নির্মাণ
২০২৪ সালের ১০ই ডিসেম্বর চলচ্চিত্রটি প্রাতিষ্ঠানিক ভাবে ঘোষণার মাধ্যমে চিত্রগ্রহণ শুরু হয়। ঢাকাসহ সৈয়দপুর, রাজশাহী, গাজীপুরের বিভিন্ন এলাকায় শুটিং চলে। পরিশেষে ২০২৫ সালের ফেব্রুয়ারি মাসের শেষের দিকে সিনেমাটির শুটিং শেষ হয়।

### উৎপাদন পরবর্তী
২০২৫ সালের ১১ মার্চ প্রযোজনা প্রতিষ্ঠানের ইউটিউব চ্যানেলে ট্রিজার প্রকাশ করা হয়। যেখানে আফরান নিশোকে তিনটি ভিন্ন লুক ও পরিস্থিতিতে দেখা যায়। ২০২৫ সালের ২৪ মার্চ বাংলাদেশ চলচ্চিত্র সার্টিফিকেশন বোর্ড থেকে সর্ব সাধরণের সামনে প্রদর্শনের অনাপত্তি সনদ পায়।

## মুক্তি
চলচ্চিত্রটি ২০২৫ সালে ঈদ-উল-ফিতরে উপলক্ষে বরবাদ, জংলি, চক্কর ৩০২, জ্বীন ৩ ও অন্তরাত্মার সাথে সংঘর্ষে বাংলাদেশের প্রেক্ষাগৃহে মুক্তি পায়।

## প্রশংসা

## তথ্যসূত্র

## বহিঃসংযোগ
* 
* 

বিষয়শ্রেণী:২০২৫-এর চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:শিহাব শাহীন পরিচালিত চলচ্চিত্র
বিষয়শ্রেণী:এসভিএফ আলফা-আই এন্টারটেইনমেন্ট লিমিটেডের চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:গাজীপুরে ধারণকৃত চলচ্চিত্র
বিষয়শ্রেণী:রাজশাহীতে ধারণকৃত চলচ্চিত্র
বিষয়শ্রেণী:বাংলাদেশী প্রণয়ধর্মী অ্যাকশন চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র
২ রমজান

**২য় রমজান** হলো হিজরি (আরবি) বর্ষপঞ্জি অনুসারে রমজান মাসের দ্বিতীয় দিন এবং এটি হিজরি বছরের ২৩৮তম দিন ( অথবা শাবান মাস যদি ত্রিশ দিন পূর্ণ করে তাহলে ২৩৯তম দিন অথবা সফর, রবিউস সানি, জমাদিউস সানি এবং শাবান মাস যদি ত্রিশ দিন পূর্ণ করে তাহলে ২৪০তম দিন)।

## ঘটনাবলী

* ৬৫ হিজরি**:** উমাইয়া খলিফা আবদুল মালিক ইবনে মারওয়ানের ক্ষমতায় অধিষ্ঠিত হন। তাঁর পিতা মারওয়ান বিন হাকাম তাকে উত্তরাধিকারী নির্বাচিত করে মৃত্যুবরণ করলে তিনি উমাইয়া বংশের পঞ্চম খলিফা হিসেবে শাসনভার গ্রহণ করেন।  
* ৫১ হিজরি**:** উত্তর আফ্রিকায় ইসলামি বিজয়ের কেন্দ্র হিসেবে কাইরোয়ান শহর প্রতিষ্ঠার কাজ শুরু। উকবা ইবনে নাফি শহরটি প্রতিষ্ঠা করেন। এটি মাগরেবে নির্মিত প্রথম ইসলামি শহর ছিল। 
* ৮২ হিজরি**:** মুসলিম সেনাপতি হাসান ইবনুন নুমান বার্বর রানী দাহিয়াকে পরাজিত ও হত্যা করেন।
* ১১৪ হিজরি**:** ফ্রান্সে মুসলিম বাহিনী ও ফ্রাঙ্কদের মধ্যে "বালাত শুহাদার যুদ্ধ" সংঘটিত হয়।
* ৭০২ হিজরি: দামেস্কের দক্ষিণে শাখাবের যুদ্ধে মুসলিম বাহিনী মঙ্গোলদের পরাজিত করে।
* ৯৯৬ হিজরি**:** পোলীয় ও উসমানীয় বাহিনী জার্মান বাহিনীকে পরাজিত করে এবং আর্চডিউক জন সিগিসমুন্ডকে বন্দি করে।
* ১২৩৯ হিজরি: মামলুক বাহিনী গ্রিক দ্বীপ ক্রীট দখল করে।
* ১২৬৪ হিজরি: উসমানীয় বাহিনী রোমানিয়া দখল করে, যার প্রতিক্রিয়ায় রাশিয়া মলদোভার দখল নেয়।
* ১৩৬৯ হিজরি: আরব রাষ্ট্রগুলোর মধ্যে "যৌথ প্রতিরক্ষা চুক্তি" স্বাক্ষরিত হয়।
* ১৩৮৪ হিজরি**:** ইসরায়েল ঘোষণা করে যে, তারা ২,৫০,০০০ ফালাশা ইহুদিকে অভিবাসিত করেছে।
* ১৪০২ হিজরি: ব্রিটেনে ইসলামি ছাত্র সংগঠনের ১৯তম সম্মেলন অনুষ্ঠিত হয়।
* ১৪৩৫ হিজরি**:** ইসলামিক স্টেট (আইএস) সিরিয়া ও ইরাকের বিশাল অঞ্চল দখল করে খিলাফত প্রতিষ্ঠার ঘোষণা দেয় এবং আবু বকর আবু বকর আল-বাগদাদীকে খলিফা ঘোষণা করা হয়।
* ১৪৩৭ হিজরি: তুরস্কের ইস্তাম্বুলে একটি পুলিশের বাসে বোমা হামলায় ১১ জন নিহত ও ৩৬ জন আহত হয়।

## জন্ম

* ১২৯৪ হিজরি: আহমদ আল-হাইবা, মরক্কোর একজন ফকিহ ও স্বাধীনতাকামী নেতা।
* ১৩৪৮ হিজরি: ইউসুফ আওফ, মিশরীয় লেখক।
* ১৩৬৪ হিজরি: ফাহাদ আল-আহমদ আল-জাবের আস-সাবাহ, উপসাগরীয় দেশ ও এশিয়ার অন্যতম ক্রীড়া ব্যক্তিত্ব।
* ১৩৭০ হিজরি: নাঈমা ইলিয়াস, একজন মরক্কীয় অভিনেত্রী।
* ১৩৭৬ হিজরি: সুসান বদর, মিশরীয় অভিনেত্রী।
* ১৩৮০ হিজরি: আন্দ্রেই কারাতায়েভ, একজন রুশ সমাজবিজ্ঞানী, অর্থনীতিবিদ ও ইতিহাসবিদ।
* ১৩৯৭ হিজরি: সামার হোসনি, মিশরীয় গায়ক ও অভিনেতা।

## মৃত্যু

* ২৫১ হিজরি: আবুল হাসান আস-সারি আস-সাক্বতী আল-বাগদাদী, সুন্নি ইসলামি সাধক ও ৩য় হিজরি শতাব্দীর সুফি ব্যক্তিত্ব।
* ৪১৩ হিজরি: শাইখ আল-মুফিদ, শিয়া ইমামি আলেম ও হাদিস বিশারদ।
* ১৪৩৩ হিজরি: হিশাম আল-ইখতিয়ার, সিরিয়ার রাজনীতিবিদ।
* ১৪৩৫ হিজরি: হাসান তৌফিক, মিশরীয় কবি।
* ১৪৩৯ হিজরি: ইয়াদ ফাতিহ খলিফা আল-রাবি, সাদ্দাম হুসেনের শাসনামলে ইরাকি রিপাবলিকান গার্ড ও কুদস বাহিনীর প্রধান। 

## আরো দেখুন

*  ৩ রমজান 
* ৪ রমজান
* ৫ রমজান 

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র

বিষয়শ্রেণী:ইসলামি বর্ষপঞ্জির দিন
বিষয়শ্রেণী:রমজান
বিষয়শ্রেণী:হিজরি তারিখ
মারিয়া শাহ

**মারিয়া শাহ** উত্তরপ্রদেশের একজন ভারতীয় রাজনীতিবিদ। তিনি **মারিয়া আলি শাহ** নামেও পরিচিত। তিনি বাহরাইচ জেলার মাতেরা বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য। তিনি সমাজবাদী পার্টির সদস্য।

## জীবনের প্রথমার্ধ
মারিয়া শাহ ২৯ জুলাই ১৯৮৪ সালে উত্তরপ্রদেশের কানপুরে আরিফ আলীর মুসলিম পরিবারে জন্মগ্রহণ করেন। তিনি ১৪ জুলাই ২০১৫ তারিখে ইয়াসার শাহকে বিয়ে করেন এবং তাদের তিনটি সন্তান রয়েছে।

## কর্মজীবন
মারিয়া ২০২২ সালের উত্তরপ্রদেশ বিধানসভা নির্বাচনে জয়ী হন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2024)">তথ্যসূত্র প্রয়োজন</span>]]* &#x5D;

## পদসমূহ

## আরো দেখুন

* ১৮তম উত্তরপ্রদেশ বিধানসভা
* মাতেরা বিধানসভা কেন্দ্র
* উত্তরপ্রদেশ বিধানসভা

## তথ্যসূত্র

বিষয়শ্রেণী:উত্তরপ্রদেশ বিধানসভার নারী সদস্য
বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ
বিষয়শ্রেণী:কানপুরের রাজনীতিবিদ
বিষয়শ্রেণী:উত্তরপ্রদেশ বিধানসভার সদস্য ২০২২-২০২৭
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বেটি জিন্দাবাদ বেকারি

[থাম্ব| [রামনাথ কোবিন্দ|রাম নাথ কোবিন্দ রাষ্ট্রপতি ভবনে আন্তর্জাতিক নারী দিবসে বেটি জিন্দাবাদ বেকারির প্রতিনিধিকে নারী শক্তি পুরস্কার প্রদান করছেন]]
**বেটি জিন্দাবাদ বেকারি** ২০১৭ সালে ভারতের ছত্তিশগড়ের যশপুর জেলায় প্রতিষ্ঠিত হয়েছিল। এখানে মানব পাচারের শিকার ব্যক্তিদের কাজে নিয়োগ করা হয় এবং এই সংস্থা ২০১৭ সালের নারী শক্তি পুরস্কার জিতেছে।

## ইতিহাস
২০১৭ সালে ছত্তিশগড়ের যশপুর জেলার কানসাবেল গ্রামে *বেটি জিন্দাবাদ বেকারি* প্রতিষ্ঠিত হয়েছিল। এখানে মানব পাচার থেকে বেঁচে যাওয়া ব্যক্তিদের নিয়োগ করা হয়। একজন জেলা কালেক্টর এর প্রতিষ্ঠা করেছেন, এটি গ্রামের একমাত্র বেকারি। এখানে কেক এবং কুকিজ বিক্রি হয়। ১৫ থেকে ২২ বছর বয়সী কর্মচারীরা পুনের বিজ্ঞান আশ্রমে প্রশিক্ষণ গ্রহণ করেছেন এবং তারপর জেলা ব্যবসায়িক উদ্যোগ ও নারী ও শিশু উন্নয়ন বিভাগের ঋণ নিয়ে বেকারিটি খুলেছেন। ২০১৮ সালের মধ্যে বেকারিটি দৈনিক লাভের মুখ দেখে এবং দশজন কর্মচারী প্রতি মাসে ৮৮০০ টাকা পেয়ে তাঁদের প্রাথমিক খরচা মিটিয়েছেন। অন্যান্য খরচের মধ্যে রয়েছে যথাক্রমে ৪০০০ টাকা ভাড়া এবং ৫২০০ টাকা বিদ্যুৎ বিল।

প্রকল্পের স্বীকৃতিস্বরূপ, বেকারির শ্রমিকরা ভারতের রাষ্ট্রপতি রামনাথ কোবিন্দের কাছ থেকে ২০১৭ সালের নারী শক্তি পুরস্কার পেয়েছেন। পুরস্কারের সাথে ছিল ১০০,০০০ টাকার অর্থমূল্য। এই বেকারিটি ভারত জুড়ে পরিচালিত বেশ কয়েকটি প্রকল্পের মধ্যে একটি, যাদের লক্ষ্য হল সেইসব লোকদের সাহায্য করা যাঁদের অন্যথায় কর্মসংস্থান খুঁজে পাওয়া কঠিন হবে।

## তথ্যসূত্র

বিষয়শ্রেণী:ভারতের বেকারি
বিষয়শ্রেণী:জশপুর জেলা
বিষয়শ্রেণী:নারী শক্তি পুরস্কার বিজয়ী
সি কে দুর্গা

**সি কে দুর্গা** একজন ভারতীয় শল্যচিকিৎসক এবং ক্যান্সার বিশেষজ্ঞ। তিনি স্তন ক্যান্সার অস্ত্রোপচারের একটি কৌশল তৈরি করেছেন, যা একই সাথে ক্যান্সার অপসারণ করে এবং রোগীর নিজস্ব টিস্যু ব্যবহার করে স্তন পুনর্গঠন করে, এটি বিশ্বব্যাপী সার্জনদের দ্বারা ব্যাপকভাবে গৃহীত হয়েছে। তিনি নারী স্বাস্থ্যের ক্ষেত্রে, বিশেষ করে স্তন ক্যান্সারের ওপর তাঁর ব্যাপক গবেষণার মাধ্যমে, তাঁর অবদানের জন্য পরিচিত।

তিনি ২০১৮ সালের নারী শক্তি পুরস্কারের প্রাপক, এটি  ভারত সরকার কর্তৃক প্রদত্ত ভারতের সর্বোচ্চ বেসামরিক নারী সম্মান।

## জীবন এবং কর্মজীবন
তিনি এমবিবিএস ডিগ্রি অর্জন করেন এবং পরে ১৯৮১ সালে এমএস (অস্ত্রোপচার) সম্পন্ন করেন। তিনি ডাঃ রাম মনোহর লোহিয়া হাসপাতালে একজন বরিষ্ঠ রেসিডেন্ট হিসেবে তাঁর কর্মজীবন শুরু করেন এবং পরে ১৯৮৭ সালে একজন বিশেষজ্ঞ হন। বর্তমানে,  তিনি স্নাতকোত্তর চিকিৎসা শিক্ষা ও গবেষণা ইনস্টিটিউটে সার্জারির অধ্যাপক পদে অধিষ্ঠিত এবং নতুন দিল্লির ডাঃ রাম মনোহর লোহিয়া হাসপাতালের সার্জারি বিভাগের পরামর্শদাতা এবং প্রধান হিসেবে দায়িত্ব পালন করছেন। তিনি *ইণ্ডিয়ান জার্নাল অফ সার্জারির* সহযোগী সম্পাদক হিসেবেও দায়িত্ব পালন করেছেন এবং ২০১৮ সাল থেকে দিল্লির অ্যাসোসিয়েশন অফ সার্জনস অফ ইণ্ডিয়ার একজন কো-অপ্টেড জিসি সদস্য।

২০১৭ সালে, দুর্গা ভারতের শল্যচিকিৎসক সমিতির দিল্লি চ্যাপ্টারের সভাপতি নির্বাচিত হন। একই বছর তিনি অ্যাসোসিয়েশন অফ সার্জনস অফ ইণ্ডিয়া কর্তৃক সেরা রাজ্য চ্যাপ্টার পুরস্কার পেয়েছিলেন। তিনি ক্যান্সার গবেষণায় অসংখ্য শিক্ষার্থীকে পরামর্শ দিয়েছেন এবং ক্যান্সার রোগীদের জীবনযাত্রার মান উন্নত করার জন্য সচেতনতামূলক কর্মসূচি পরিচালনা করেছেন।

## তথ্যসূত্র

## বহিঃসংযোগ

* সি কে দুর্গা - নারী শক্তি পুরস্কারপ্রাপ্ত (মহিলা ও শিশু উন্নয়ন মন্ত্রক কর্তৃক প্রকাশিত ভিডিও)

বিষয়শ্রেণী:নয়াদিল্লির ব্যক্তি
বিষয়শ্রেণী:ভারতীয় চিকিৎসাবৈজ্ঞানিক গবেষক
বিষয়শ্রেণী:ভারতীয় নারী চিকিৎসাবৈজ্ঞানিক গবেষক
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:২১শ শতাব্দীর ভারতীয় চিকিৎসক
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নারী শল্যচিকিৎসক
বিষয়শ্রেণী:ভারতীয় ক্যান্সার বিশেষজ্ঞ
বিষয়শ্রেণী:ভারতীয় শল্যচিকিৎসক
কুলসুম সায়ানি

**কুলসুম সায়ানী** (২১ অক্টোবর ১৯০০ - ২৭ মে ১৯৮৭) ছিলেন একজন ভারতীয় মুসলিম মহিলা স্বাধীনতা সংগ্রামী, সমাজকর্মী, গান্ধী জাতীয়তাবাদী এবং শিক্ষাকর্মী। তিনি তার বাবা এবং স্বামী ডঃ জান মোহাম্মদ সায়ানীর সাথে মহাত্মা গান্ধীর অসহযোগ আন্দোলনের সাথে যোগ দেন।

## প্রারম্ভিক জীবন এবং পটভূমি
কুলসুম সায়ানী ১৯০০ সালের ২১ অক্টোবর গুজরাটে জন্মগ্রহণ করেন। তার বাবা রজব আলী প্যাটেল ছিলেন মৌলানা আজাদের ব্যক্তিগত চিকিৎসক এবং কিছু সময়ের জন্য মহাত্মা গান্ধীর চিকিৎসক হিসেবেও কাজ করেছিলেন। গান্ধীজি দক্ষিণ আফ্রিকা থেকে ফিরে আসার পর কুলসুমকে তার বাবা সঙ্গে নিয়ে গান্ধীজির সাথে দেখা করতে যান। কুলসুম দাবি করেছিলেন যে তিনি ভারতের সাক্ষরতার হার উন্নত করেছেন। তিনি মহাত্মা গান্ধীর দেখানো পথে চরকা গোষ্ঠীর সদস্য হন।

## কর্মজীবন
১৯১৭ সালে কুলসুম তার বাবার সাঙ্গে মহাত্মা গান্ধীর সাথে দেখা করেন। এরপর তিনি মহাত্মা গান্ধীর একজন অনুসারী হন। ভারতীয় জাতীয় আন্দোলনের সময় তিনি সক্রিয়ভাবে সামাজিক সংস্কারের জন্য লড়াই করেছেন। তিনি ভারতের স্বাধীনতা আন্দোলনে অংশগ্রহণ করেছিলেন।  তিনি সামাজিক সমস্যা সম্পর্কে সচেতনতা বৃদ্ধির জন্য ভারতীয় জাতীয় কংগ্রেস কর্তৃক আয়োজিত *জন জাগরণ* কর্মসূচিতে গুরুত্বপূর্ণ ভূমিকা পালন করেন। কুলসুম মুম্বই এবং মুম্বই সংলগ্ন শহরতলি এলাকাতেও কাজ করতেন। তবে মুসলিম লীগের নেতারা তার কর্মকাণ্ডকে সমর্থন করেননি। তারা বিশ্বাস করত যে তিনি দরিদ্র সম্প্রদায়কে ভারতীয় জাতীয় কংগ্রেসে যোগদানের জন্য প্রলুব্ধ করছেন। তাই তারা তার প্রচেষ্টাকে ব্যর্থ করার জন্য পাল্টা কর্মসূচির আয়োজন করেন।

তিনি হেল্পার নামে একটি উর্দু পাক্ষিক প্রকাশনা চালু করেন। প্রাপ্তবয়স্কদের মধ্যে শিক্ষার প্রচারে তার সক্রিয় অবদান ছিলো। তিনি বিশ্বের নানান স্থান ঘুরে বেড়িয়েছেন। বেশ কয়েকটি আন্তর্জাতিক সম্মেলনে ভারতের প্রতিনিধিত্বও করেছেন।

## ব্যক্তিগত জীবন
তিনি স্বাধীনতা সংগ্রামী ডঃ জান মোহাম্মদ সায়ানীকে বিয়ে করেন, যিনি ছিলেন একজন অগ্রণী আইনজীবী রহিমতুল্লা এম. সায়ানীর পুত্র। তার বড় ছেলে হামিদ সায়ানি ছিলেন একজন অভিনেতা, রেডিও ব্যক্তিত্ব এবং জাদুকর। হামিদ বোর্নভিটা কুইজ প্রতিযোগিতা পরিচালনার জন্য বিখ্যাত হন। তার ছোট ছেলে আমীন সায়ানি ছিলেন রেডিও ব্যক্তিত্ব, যিনি তার কণ্ঠস্বর এবং বিনাকা গীতমালা পরিবেশনার জন্য বিখ্যাত হয় ওঠেন।

## সাহিত্যকর্ম
* গর্বিত শিক্ষাই মূল অনুভূতি
* ভারত-পাক মৈত্রী – মেরে প্রয়াত্ন
* ভারতীয় স্বতন্ত্রতা সংগ্রাম মে মহিলাঁও কি ভূমিকা 
* ভারত মে প্রৌঢ় শিক্ষা

## পুরস্কার
১৯৫৯ সালে ভারত সরকার তাকে পদ্মশ্রী পুরস্কারে সম্মানিত করে। ১৯৬৯ সালে সাহিত্যে তার অবদানের জন্য তিনি ভারতের রাষ্ট্রপতির কাছ থেকে জওহরলাল নেহেরু নেহেরু সাক্ষরতা পুরস্কার লাভ করেন।

## মৃত্যু
১৯৮৭ সালের ২৭ মে কুলসুম সায়ানির জীবনাবসান হয়।

## গ্রন্থপঞ্জি
* 

## তথ্যসূত্র

বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:ভারতীয় নারী সমাজকর্মী
বিষয়শ্রেণী:সামাজিক কাজে পদ্মশ্রী প্রাপক
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:১৯৮৭-এ মৃত্যু
বিষয়শ্রেণী:১৯০০-এ জন্ম
বিষয়শ্রেণী:২০শ শতাব্দীর ভারতীয় ব্যক্তি
অপর্ণা গোপিনাথ

**অপর্ণা গোপীনাথ** একজন ভারতীয় চলচ্চিত্র অভিনেত্রী এবং নাট্যশিল্পী। ২০১৩ সালে তিনি দুলকার সালমান অভিনীত মালয়ালম ছবি *[[এবিসিডি: আমেরিকান-বর্ন কনফিউজড দেশি]]*-তে একটি চরিত্রের ভূমিকা পালন করেছিলেন। এই চলচ্চিত্রের মাধ্যমে তার অভিনয় জগতে অভিষেক ঘটে।

## জীবনের প্রথমার্ধ
অপর্ণা চেন্নাইয়ের একটি মালয়ালি পরিবারে জন্মগ্রহণ করেন। অভিনয়ে আত্মপ্রকাশের আগে তিনি একজন থিয়েটার শিল্পী এবং নৃত্যশিল্পী ছিলেন। তিনি চেন্নাইয়ের একটি অগ্রগামী নাট্য আন্দোলন কুথু-পি-পাত্তারাইয়ের সাথে যুক্ত ছিলেন। ভাইকম মুহাম্মদ বশিরের সাতটি ছোটগল্পের উপর ভিত্তি করে নির্মিত *সিক্স ক্যারেক্টারস ইন সার্চ অফ অ্যান অথর*-এ অভিনয় করেছিলেন। এছাড়াও তার অভিনীত অন্যান্য কিছু জনপ্রিয় মঞ্চনাটক হল; *ওয়াইজেক*, *মুনশাইন*, *স্কাই টফি*, *সাঙ্গাদি আরিঞ্জো।* এছাড়াও বেশ কয়েকটি শেক্সপিয়ারীয় নাটকে তিনি অভিনয় করেছেন।

## কর্মজীবন

### চলচ্চিত্র জীবন
অপর্ণা মার্টিন প্রাক্কাটের *[[এবিসিডি: আমেরিকান-বর্ন কনফিউজড দেশি]]* নামক একটি চলচ্চিত্রে অভিনয়ের মাধ্যমে অভিনয় জগতে আত্মপ্রকাশ করেন। তিনি এই সিনেমায় মধুমিতার চরিত্রে অভিনয় করেছিলেন। চলচ্চিত্রে মধুমিতা ছিল একজন কলেজ ছাত্রী এবং দুলকার সালমানের অভিনীত চরিত্রের প্রেমিকা। নায়িকা হিসেবে তার দ্বিতীয় সিনেমা ছিল আসিফ আলী অভিনীত *বাইসাইকেল থিভস*।

অপর্না মামাস নির্মিত *মান্নার মাথাই স্পিকিং ২* -এ প্রধান চরিত্রে অভিনয় করেছিলেন। এই চলচ্চিত্রটি কালজয়ী কৌতুক চলচ্চিত্র *মান্নার মাথাই স্পিকিং* (১৯৯৫) এবং জয়সূর্য অভিনীত বোবান স্যামুয়েলের *হ্যাপি* *জার্নি* (২০১৪) -এই দ্বৈত চলচ্চিত্রের দ্বিতীয় ভাগ।

এরপর অপর্না পরিচালক ভেনুর নির্মিত এবং অভিনেতা মামুট্টি অভিনীত *মুন্নারিইপ্পু* ছবিতে একজন সাংবাদিকের ভূমিকায় অভিনয় করেছিলেন, যা তার অভিনয় দক্ষতার জন্য প্রশংসিত হয়েছিল। তিনি মোহনলাল অভিনীত এবং প্রিয়দর্শন দ্বারা নির্মিত চলচ্চিত্র *আম্মু টু আম্মু* -তে অভিনয় করার জন্য চুক্তিবদ্ধ হয়েছিলেন কিন্তু পরবর্তীতে প্রযোজনা সমস্যার কারণে এটি স্থগিত রাখা হয়। ২০১৬ সালে, তিনি *ক্রান্তি* চলচ্চিত্রের চিত্রায়নের কাজ সম্পূর্ণ করেন কিন্তু কোনও প্রেক্ষাগৃহে এই ছবিটি মুক্তি পায়নি।

### নাট্য জীবন
চেন্নাইতে, তিনি মূলত ইংরেজি নাটক দলগুলির স্বক্রিয় অংশ ছিলেন। অপর্না *সিক্স ক্যারেক্টারস ইন সার্চ অফ অ্যান অথরের* মতো নাটকের অংশ ছিলেন এবং মাস্কেরেড, দ্য লিটল থিয়েটার, ম্যাজিক ল্যান্টার্ন, মাদ্রাজ প্লেয়ার্স, কুথু–পি-পাত্তারাই সহ বিভিন্ন নাট্য দলের সাথে কাজ করেছিলেন। তিনি  ৫০ টিরও বেশি নাটক পরিচালনা এবং অভিনয় করেছেন। তার প্রিয় নাটক ছিল রাজীব কৃষ্ণণ পরিচালিত *মুনশাইন অ্যান্ড স্কাইটফিবি*, যা চেন্নাইয়ের নাট্যদল পার্চ দ্বারা পরিচালিত হয়েছিল।

২০১৪ সালে, তিনি ভাইকম মুহাম্মদ বশিরের গল্পের নাট্য রূপান্তর *আন্ডার দ্য ম্যাঙ্গোস্টিন ট্রি*-এর অংশ ছিলেন।
## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:চেন্নাইয়ের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কেরলের শিল্পী
২০২৫ জাফর এক্সপ্রেস হাইজ্যাক

২০২৫ সালের ১১ মার্চ ৫০০ জনেরও বেশি যাত্রী নিয়ে কোয়েটা থেকে পেশোয়ারগামী পাকিস্তানি যাত্রীবাহী ট্রেন জাফর এক্সপ্রেস পাকিস্তানের নিষিদ্ধ ঘোষিত সন্ত্রাসী গোষ্ঠী বেলুচিস্তান মুক্তিবাহিনী কর্তৃক ছিনতাই করা হয়।  হামলাকারীরা সুড়ঙ্গ ও ট্রেনের ট্র্যাকে শক্তিশালী বিস্ফোরণ ঘটিয়ে ট্রেন থামায় এবং তারপর ট্রেনে এলোপাথাড়ি গুলি চালায় বলে জানা যায়। তারা সরকারের উপর চাপ সৃষ্টির লক্ষ্যে ট্রেনের যাত্রীদের জিম্মি করে রাখে। 

## পটভূমি
বেলুচিস্তান প্রদেশটি কমপক্ষে প্রায় ১৯৪৭ সাল থেকে পাকিস্তান সরকারের বিরুদ্ধে বেলুচ বিচ্ছিন্নতাবাদী ও ইসলামী জিহাদি গোষ্ঠীগুলির বিদ্রোহ এবং সংঘাতে জড়িত।  এই অঞ্চলে চরম দারিদ্র্য এবং অনুন্নত অবকাঠামো রয়েছে। ২০০১ সাল থেকে এই অঞ্চলের সশস্ত্র গোষ্ঠীগুলি অঞ্চলটিতে বড় ধরনের উন্নয়নকে বাধাগ্রস্ত করার জন্য বিভিন্ন সহিংস অভিযান চালিয়ে আসছে। কারণ তারা বিশ্বাস করে যে, এসব উন্নয়ন কেবল অন্যান্য প্রদেশের স্বার্থে করা হয়। 

বেলুচিস্তান লিবারেশন আর্মি একটি বালুচ জাতিগত জাতীয়তাবাদী, গোষ্ঠী যা ২০০০ সালে প্রতিষ্ঠিত হয়।  ২০০৬ সাল থেকে এটি পাকিস্তানে আনুষ্ঠানিকভাবে নিষিদ্ধ। 
## ছিনতাই

২০২৫ সালের ১১ মার্চ সকাল ৯ টায় যাত্রীবাহী জাফর এক্সপ্রেস ট্রেনটি কোয়েটা থেকে পেশোয়ারের উদ্দেশে যাত্রা করে, প্রায়  দীর্ঘ পথ।  ট্রেনটিতে নয়টি কোচে আনুমানিক ৫০০ জন যাত্রী ছিলেন।  প্রায়  অতিক্রম করার পর কোয়েটা থেকে প্রায়  পশ্চিমে অবস্থিত সিবি শহরে বেলুচিস্তান লিবারেশন আর্মি পেরো কুনরি ও মুশকাফ স্টেশনের মধ্যে অবস্থিত ৮ নম্বর টানেল থেকে ট্রেনটি হাইজ্যাক করে।  জানা গেছে, দলটি ট্রেনে গুলি চালানোর আগে ট্রেনের ট্র্যাকে বিস্ফোরণ ঘটিয়ে তা উড়িয়ে দেয়। বিএলএ এই হামলার দায় স্বীকার করে বলে যে, আইন প্রয়োগকারী সংস্থার ৩০ জনেরও বেশি সদস্য নিহত হয়েছেন, যাদের মধ্যে ছুটিতে বাড়ি ফিরছিলেন এমন পাকিস্তানি সেনা সদস্যরাও ছিলেন। সতেরো জন যাত্রী ও তিনজন নিরাপত্তা কর্মী আহত হহ এবং ১০০ জন নিরাপত্তা কর্মীসহ নারী ও শিশু মিলিয়ে মোট ৩৫ জন যাত্রীকে জিম্মি করা হয় এবং প্রায় ৩৬৫ জনকে উদ্ধার করা হয়।   হামলায় ট্রেনের চালক গুরুতর আহত হন এবং পরে তিনি মারা যান। নিরাপত্তা কর্মকর্তারা ১১ জন নিরাপত্তা কর্মী নিহত হওয়ার বিষয়টি নিশ্চিত করেছেন।  নিরাপত্তা কর্মকর্তারা দাবি করেছেন যে হামলায় ২৭ জন সন্ত্রাসী নিহত হয়েছে এবং অনেকে আহত হয়েছে।  পাকিস্তানি মানবাধিকার কর্মী মামা কাদির জানিয়েছেন যে, হামলায় ২০০ জনেরও বেশি নিরাপত্তা কর্মী নিহত হয়েছেন বলে ধারণা করা হয়। জিম্মিদের বেশিরভাগই সরকারী কর্মী এবং তারা অ-বেলুচ বেসামরিক নাগরিক বলে জানা গেছে। 

পাকিস্তানি নিরাপত্তা বাহিনী ঘটনাস্থলে একটি বৃহৎ পরিসরে পাল্টা অভিযান শুরু করে।  তারা জাফর এক্সপ্রেস থেকে ৫৮ জন পুরুষ, ৩১ জন মহিলা ও ১৫ জন শিশুসহ ১০৪ জন যাত্রীকে উদ্ধার করে। অভিযানের সময় নিরাপত্তা কর্মীরা ১৬ জন বিএলএ সদস্যকে হত্যা করে। 
## তথ্যসূত্র

বিষয়শ্রেণী:২০২৫-এ অপরাধ
বিষয়শ্রেণী:২০২৫-এ পাকিস্তান
বিষয়শ্রেণী:রেল দুর্ঘটনা
বিষয়শ্রেণী:এশিয়ায় ট্রেন বোমা হামলা
বিষয়শ্রেণী:ট্রেন হাইজ্যাকিং
বিষয়শ্রেণী:২০২০-এর দশকে হাইজ্যাক
বিষয়শ্রেণী:২০২৫-এ গণহত্যা
বিষয়শ্রেণী:২০২৫-এ রেল পরিবহন
দিব্যা গোপীনাথ

**দিব্যা গোপীনাথ** একজন ভারতীয় অভিনেত্রী যিনি মালায়ালাম ছবিতে কাজ করেন। তিনি *কম্মাটিপাড়ম* (২০১৬) চলচ্চিত্রের মাধ্যমে অভিনয় জগতে আত্মপ্রকাশ করেন।  এরপর থেকে তিনি *আয়াল সাসি* (২০১৭), *ভাইরাস* (২০১৯), এবং *আনজাম পাথিরা* (২০২০) -এর মতো চলচ্চিত্রে অভিনয় করেছেন।

## ব্যক্তিগত জীবন
দিব্যার জন্ম কোচির এলুরে । তিনি ত্রিশুর স্কুল অফ ড্রামা অ্যান্ড ফাইন আর্টসে পড়াশোনা করেছেন এবং আলুভার সেন্ট জেভিয়ার্স কলেজ ফর উইমেন থেকে বাণিজ্যে স্নাতকোত্তর ডিগ্রি অর্জন করেছেন। দিব্যা পরিচালক জুবিথ নম্রদাথকে বিয়ে করেছেন।  তিনি উইমেন ইন সিনেমা কালেক্টিভের একজন সদস্যও। 

*আভাসাম* ছবির সেটে অভিনেতা অ্যালেন্সিয়ার লে লোপেজের উপর দিব্যা যৌন নির্যাতনের অভিযোগ এনেছিলেন। 

## অভিনয় জীবন
দিব্যা গোপীনাথ একজন প্রতিভাবান ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন। তার চলচ্চিত্র জীবনের সূচনা হয় ২০১৬ সালে *কম্মাটিপাড়ম* চলচ্চিত্রের মাধ্যমে, যেখানে তিনি পরাঙ্কি মাজীদের স্ত্রীর চরিত্রে অভিনয় করেন। এরপর ২০১৭ সালে তিনি *আয়াল সাসি* চলচ্চিত্রে শ্রীলতা চরিত্রে উপস্থিত হন।

২০১৮ সালে দিব্যা *আভাসম* চলচ্চিত্রে একজন মুসলিম কনের ভূমিকায় অভিনয় করেন। এই চলচ্চিত্রটি তার অভিনয় দক্ষতার একটি নতুন দিক উন্মোচন করে, যেখানে তিনি সমাজের বিভিন্ন স্তরের কঠিন চরিত্রে নিজেকে মানিয়ে নেন। পরবর্তীতে, ২০১৯ সালে তিনি *ভাইরাস* চলচ্চিত্রে গীতা চরিত্রে অভিনয় করেন। এই চলচ্চিত্রটি বাস্তব জীবনের নিপাহ ভাইরাস মহামারী অবলম্বনে নির্মিত হয়েছিল এবং দিব্যার অভিনয় প্রশংসিত হয়।

২০২০ সালে তিনি *অঞ্জাম পথিরা* চলচ্চিত্রে সাব-ইন্সপেক্টর প্রীতি পোথুভালের চরিত্রে অভিনয় করেন। তার শক্তিশালী অভিনয় দক্ষতা এবং চরিত্রে দৃঢ়তা এই চলচ্চিত্রে স্পষ্ট হয়ে ওঠে। এরপর ২০২২ সালে দিব্যা *ভিলেজ ক্রিকেট বয়* নামের একটি স্বল্পদৈর্ঘ্য চলচ্চিত্রে মাতৃস্থানীয়া চরিত্রের ভূমিকায় অভিনয় করেন। চরিত্রের মধ্যে মা-সন্তানের আবেগময় সম্পর্ক ফুটিয়ে তোলেন তিনি।

সবশেষে, ২০২৩ সালে দিব্যা *থুরামুখম* চলচ্চিত্রে অভিনয় করেন। যদিও এই চলচ্চিত্রে তার চরিত্র সম্পর্কে বিস্তারিত জানা যায়নি, তবে তার অভিনয় দক্ষতার উপর নির্ভর করে ধারণা করা যায় যে, তিনি এখানে গুরুত্বপূর্ণ ভূমিকায় অভিনয় করেছেন।

দিব্যা গোপীনাথ তার অভিনয় জীবন জুড়ে বিভিন্ন ধরণের চরিত্রে অভিনয়ের মাধ্যমে নিজেকে প্রতিষ্ঠিত করেছেন। বাস্তবধর্মী চরিত্রে তার সাবলীল অভিনয় দক্ষতা দর্শকদের মুগ্ধ করে আসছে।

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালী ব্যক্তি
কীর্তি গোপীনাথ

**কীর্তি গোপীনাথ** একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করেন। চলচ্চিত্র থেকে অবসর গ্রহনের ২০ বছর পর তিনি এশিয়ানেটে প্রচারিত *আম্মায়ারিয়া* ধারাবাহিকের মাধ্যমে প্রত্যাবর্তন করেন। কীর্তি ১৯৯৭ সালে মুক্তিপ্রাপ্ত কৌতুকমূলক চলচ্চিত্র *জুনিয়র ম্যান্ড্রেক*-এ নায়িকা হিসেবে অভিনয় করেছিলেন। এশিয়ানেটের ধারাবাহিক *নির্মলা*-তে ভাভা চরিত্রে তার ভূমিকাও বেশ প্রশংসিত হয়েছিল।
## ব্যক্তিগত জীবন
কীর্তি  কেরালার কোট্টায়মের লাক্কাত্তুরে গোপীনাথ এবং গীতার ঘরে জন্মগ্রহণ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2020)">তথ্যসূত্র প্রয়োজন</span>]]* &#x5D; তার বাবা ছিলেন একজন বিমান বাহিনীর কর্মকর্তা এবং তার মা একজন গৃহিণী। যেহেতু তার বাবা বিমান বাহিনীতে ছিলেন তাই প্রতি তিন বছর অন্তর তার কর্মস্থল পরিবর্তিত হত। কীর্তি ভারতের বিভিন্ন স্থানে পড়াশোনা করেছেন। তিনি তার প্রাথমিক শিক্ষা বেঙ্গালুরুতে অর্জন করেন।

কীর্তি মালয়ালম এবং তামিল সিরিয়ালের একজন অভিনেতা রাহুলের সাথে বিবাহিত। এই দম্পতির দুই ছেলে আছে ভরত এবং আরিয়ান।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (December 2022)">তথ্যসূত্র প্রয়োজন</span>]]* &#x5D;

## চলচ্চিত্র জীবন
কীর্তি গোপীনাথ একজন প্রতিভাবান ভারতীয় অভিনেত্রী, যিনি মূলত মালয়ালম চলচ্চিত্রে কাজ করেছেন। তার অভিনয় জীবন শুরু হয় ১৯৯৪ সালে *পাভম আই. এ. ইভাচান* চলচ্চিত্রের মাধ্যমে, যেখানে তিনি জেসমিন চরিত্রে অভিনয় করেন। এরপর ১৯৯৫ সালে তিনি একাধিক চলচ্চিত্রে অভিনয় করে দর্শকদের মন জয় করেন। এই বছর তিনি *মাঝায়েথুম মুনপে*-তে শ্বেতা চরিত্রে, *কিডিলোল্ককিডিলাম*-এ ইন্ধু চরিত্রে এবং *কীর্থনম*-এ করিয়ার কন্যার চরিত্রে অভিনয় করেন। একই বছর *কর্ম* চলচ্চিত্রে তিনি শ্রীজার ভূমিকায় তার অভিনয় প্রশংসিত হয়।

১৯৯৬ সালেও কীর্তির অভিনয় জীবন ছিল ব্যস্ততাপূর্ণ। তিনি *কাঞ্জিরাপল্লি কারিয়াচান*-এ রেখা চরিত্রে, *আকাশথেক্কোরু কিলিভাতিল*-এ সুবাশিনী চরিত্রে এবং *এপ্রিল ১৯* চলচ্চিত্রে মিনি চরিত্রে অভিনয় করেন। প্রত্যেকটি চরিত্রেই তিনি তার অভিনয়ের দক্ষতা প্রদর্শন করেন।

১৯৯৭ সালে কীর্তি গোপীনাথ আরও কিছু উল্লেখযোগ্য চলচ্চিত্রে কাজ করেন। তিনি *জুনিয়র ম্যান্ড্রেক*-এ প্রিয়া চরিত্রে, *মন্ত্রমোথিরাম*-এ বিন্ধু চরিত্রে, *স্নেহসিন্দুরম*-এ উর্মিলা চরিত্রে এবং *বংশম* চলচ্চিত্রে অ্যানি চরিত্রে অভিনয় করেন। তার প্রতিটি চরিত্রই ভিন্ন ভিন্ন রূপে দর্শকদের সামনে এসেছে, যা তার অভিনয় দক্ষতার প্রমাণ বহন করে।

চলচ্চিত্র ছাড়াও, কীর্তি গোপীনাথ টেলিফিল্মে এবং টেলিভিশন ধারাবাহিকেও অভিনয় করেছেন। তিনি *আম্মায়ুদে মকন* এবং *লাভ স্টোরি* টেলিফিল্মে অভিনয় করেন, যা তার অভিনয় জীবনকে আরও সমৃদ্ধ করেছে।

সামগ্রিকভাবে, কীর্তি গোপীনাথের চলচ্চিত্রজীবন ছিল বৈচিত্র্যময় এবং সমৃদ্ধ। তার অভিনয় দক্ষতা এবং চরিত্রের বৈচিত্র্য দর্শকদের মনে গভীর ছাপ ফেলেছে। মালয়ালম চলচ্চিত্রে তার অবদান উল্লেখযোগ্য এবং তার অভিনয় কর্মজীবন নবীন অভিনেত্রীদের জন্য অনুপ্রেরণাস্বরূপ।

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:কেরলের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:১৯৭৭-এ জন্ম
ব্রহ্মরাক্ষস

**ব্রহ্মরাক্ষস** (, ) হলো রাক্ষসদের একটি শ্রেণী, অর্থ্যাত, হিন্দুধর্মে সাধারণত দুষ্ট প্রাণীদের একটি জাতি। ব্রাহ্মণ জাতের যে সদস্য অধর্মে লিপ্ত হয় তার মৃত্যুর পর তাকে ব্রহ্মরাক্ষস হওয়ার অভিশাপ দেওয়া হয়।

## সাহিত্যে

### মনুসংহিতা
মনুসংহিতায় বলা হয়েছে যে, যে ব্রাহ্মণ কালো জাদুর দ্বারা অধর্মের জীবনযাপন করে, অন্য পুরুষের স্ত্রীদের সাথে মেলামেশা করে অথবা অন্য ব্রাহ্মণদের সম্পত্তি আত্মসাত করে সে তার মৃত্যুর পর ব্রহ্মরাক্ষসে পরিণত হবে।

### পুরাণ
ব্রহ্মপুরাণে একজন চণ্ডাল এবং একজন ব্রহ্মরাক্ষসের মধ্যে কথোপকথনের বর্ণনা রয়েছে। তার পাপ সম্পর্কে জিজ্ঞাসা করা হলে, ব্রহ্মরাক্ষস জানালেন যে তিনি একসময় সোমশর্মা নামে একজন ব্রাহ্মণ ছিলেন। যেহেতু তিনি একজন বহিষ্কৃত রাজার পক্ষে যজ্ঞ করেছিলেন, যার সেবায় মন্ত্র ব্যবহার নিষিদ্ধ ছিলো, তাই তাকে ব্রহ্মরাক্ষসে পরিণত করা হয়েছে।

নারদীয় পুরাণে কল্মাষপাদের সাথে এক ব্রহ্মরাক্ষসের কথোপকথনের একটি ঘটনা বর্ণনা করা হয়েছে যার বাসস্থান ছিল একটি বটবৃক্ষ। ব্রহ্মরাক্ষস রাজাকে বলেছিলেন যে তিনি পূর্বে মগধ দেশে সোমদত্ত নামে একজন ধনী ব্রাহ্মণ ছিলেন। বেদ আয়ত্ত করার পর সোমদত্ত তার অর্জিত জ্ঞান এবং তার যৌবনের কারণে অহংকারী হয়ে পড়েছিলেন, যার কারণে তিনি তার গুরুদেবের কথা মান্য করেননি। তাই তিনি ব্রহ্মরাক্ষসের অবস্থায় পতিত হন। মানসিক সুখ অনুভব করতে না-পেরে তিনি ব্রাহ্মণদের মাংস ভক্ষণ করেন এবং যন্ত্রণার জীবনযাপন করেন বলে বর্ণনা করা হয়েছে।

স্কন্দপুরাণে বিদর্ভের রাজা বিদুরথের কিংবদন্তি বর্ণিত হয়েছে। শিকারের সময় দুর্ঘটনাক্রমে একজন ঋষিকে হত্যা করার পর তিনি এগারোটি ভয়াবহ জন্ম ভোগ করতে বাধ্য হন। সপ্তম জন্মে বিদুরথ ব্রহ্মরাক্ষস হিসেবে জন্মগ্রহণ করেন যার তীক্ষ্ণ ও বাঁকানো শ্বদন্ত, ভয়ঙ্কর মুখমণ্ডল এবং শুষ্ক অঙ্গপ্রতঙ্গ ছিলো এবং তিনি রক্ত ​​ও মাংস খেয়ে বেঁচে ছিলেন। এক যুদ্ধে রাজা নিমি তাকে ব্রহ্মাস্ত্রের সাহায্যে হত্যা করেন।
### লোককথা

বত্রিশ সিংহাসন, পঞ্চতন্ত্র এবং অন্যান্য প্রাচীন নারী গল্পের মতো প্রাচীন ভারতীয় গল্পগুলিতে ব্রহ্মরাক্ষস নিয়মিতভাবে উপস্থিত ছিল। এই গল্পগুলি অনুসারে, ব্রহ্মরাক্ষসরা এতটাই শক্তিশালী ছিল যে তারা যে কোনও ব্যক্তির প্রতি সন্তুষ্ট হলে যে কোনও বর, অর্থ, সোনা দান করতে পারত। বেশিরভাগ গল্পেই, তাদের বিশাল, নীচ এবং হিংস্র চেহারা হিসাবে চিত্রিত করা হয়েছে যাদের মাথায় রাক্ষসের মতো দুটি শিং এবং ব্রাহ্মণের মতো চুলের তালা ছিল এবং সাধারণত গাছে উল্টো করে ঝুলন্ত অবস্থায় পাওয়া যায়। এছাড়াও, গল্পগুলিতে ব্রহ্মরাক্ষস কখনও কখনও মানুষকে খেয়ে ফেলত।

কথিত আছে যে, ৭ম শতাব্দীর সংস্কৃত কবি ময়ূরভট্ট , যিনি বিখ্যাত সূর্য শতক ( সূর্যের প্রশংসায় একশো শ্লোক ) রচনা করেছিলেন, তিনি বিহারের ঔরঙ্গাবাদ জেলায় অবস্থিত দেও সূর্য মন্দিরে একটি পিপল গাছের নীচে তপস্যা করার সময় একজন ব্রহ্মরাক্ষসের দ্বারা বিরক্ত হয়েছিলেন । কিংবদন্তি অনুসারে, ময়ূরভট্টের উচ্চারিত শ্লোকগুলি বারবার উচ্চারণ করে তিনি বিরক্ত হয়েছিলেন। তাকে তাড়াতে, ময়ূরভট্ট তার নাক দিয়ে তাঁর বাক্য উচ্চারণ করতে শুরু করেছিলেন। ব্রহ্মরাক্ষসের নাক না থাকায়, গাছটি তৎক্ষণাৎ শুকিয়ে যায়। সূর্যের প্রশংসায় ময়ূরভট্ট শান্তিপূর্ণভাবে একশো শ্লোক রচনা করতে পারেন , যা তাকে কুষ্ঠরোগ থেকে আরোগ্য করে।

## তথ্যসূত্র

## বহিঃসংযোগ

বিষয়শ্রেণী:রাক্ষস
বিষয়শ্রেণী:হিন্দু পুরাণে মানবেতর জাতি
আব্দুল আল ওয়াহিদ বিন মাসউদ

**আবদ আল-ওয়াহিদ বিন মাসউদ বিন মোহাম্মদ আনুন** () ছিলেন ১৬০০ সালে মরক্কোর সম্রাট আহমেদ আল-মনসুরের প্রধান সচিব এবং ইংল্যান্ডের রানী প্রথম এলিজাবেথের দরবারে রাষ্ট্রদূত, যার প্রাথমিক কাজ ছিল একটি অ্যাংলো-মরক্কো জোট প্রতিষ্ঠাকে উৎসাহিত করা।

## ক্যারিয়ার
১৫৫১ সালে *দ্য লায়ন জাহাজের* নৌযান এবং ১৫৮৫ সালে ইংল্যান্ড এবং মরক্কোর মধ্যে বাণিজ্য উন্নয়নের লক্ষ্যে ইংরেজ বারবারি কোম্পানি প্রতিষ্ঠার পর আবদুল ওয়াহিদ বিন মাসউদের এই সফর শুরু হয়। রানী প্রথম এলিজাবেথ এবং বারবারি রাজ্যের মধ্যে কূটনৈতিক সম্পর্ক এবং একটি মৈত্রী স্থাপিত হয়।

১৬শ শতাব্দীর শেষ বছরগুলিতে স্পেনের বিরুদ্ধে ইংরেজদের বড় সাফল্য দেখা যায়, যার মধ্যে রয়েছে ১৫৮৮ সালে স্প্যানিশ আর্মাডার বিরুদ্ধে ইংরেজদের জয় এবং ১৫৯৭ সালে এসেক্সের আর্ল কর্তৃক ক্যাডিজ দখল। ফলস্বরূপ, সুলতান আহমদ আল-মনসুর স্পেনের উপর যৌথ আক্রমণের প্রস্তাব করার জন্য একটি দূতাবাস পাঠানোর সিদ্ধান্ত নেন। আব্দুল ওয়াহিদ বিন মাসউদের সাথে ছিলেন আল হাজী মেসা এবং আল হাজী বাহানেত, এবং জন্মসূত্রে আন্দালুসীয় আবদুল আল-দোদার নামে একজন দোভাষী, লন্ডনে যাত্রাবিরতির সময় আলেপ্পোতে একটি বাণিজ্য মিশনের আড়ালে। মোট ১৬ জন দূতাবাসে (কিছু বন্দীকে ইংল্যান্ডে ফেরত পাঠানো সহ) ছিলেন, এবং রবার্ট কিচেনের নেতৃত্বে *দ্য ঈগল* জাহাজে করে যাত্রা করেছিলেন। আব্দুল ওয়াহিদ বিন মাসউদ ১৬০০ সালের ৮ আগস্ট ডোভারে পৌঁছান।

স্পেনের বিরুদ্ধে জোট গঠনের লক্ষ্যে ১৬০০ সালে তিনি রানী প্রথম এলিজাবেথের দরবারে ৬ মাস কাটিয়েছিলেন।   আব্দুল ওয়াহিদ বিন মাস'উদ কিছুটা স্প্যানিশ বলতে পারতেন, কিন্তু তিনি তার দোভাষীর মাধ্যমে রাণীর সাথে যোগাযোগ করতেন যিনি ইতালীয় ভাষায় কথা বলতেন। তারা ১৯ আগস্ট  এবং পুনরায় ১০ই সেপ্টেম্বর রানির সাথে দেখা করেন।

মরক্কোর সম্রাট স্পেন আক্রমণ করার জন্য একটি ইংরেজ নৌবহরের সাহায্য চেয়েছিলেন। রানী প্রথম এলিজাবেথ প্রত্যাখ্যান করলেও, তিনি দূতাবাসকে স্বাগত জানান এবং দুই দেশের মধ্যে বাণিজ্যিক চুক্তি প্রতিষ্ঠার বিষয়টি মেনে নেন।   রানী প্রথম এলিজাবেথ এবং সুলতান আহমেদ সম্মিলিত সামরিক অভিযানের বিভিন্ন পরিকল্পনা নিয়ে আলোচনা চালিয়ে যান, রানী প্রথম এলিজাবেথ একটি নৌবহরের সরবরাহের জন্য সুলতান আহমেদের কাছ থেকে ১,০০,০০০ পাউন্ড অগ্রিম অর্থ প্রদানের অনুরোধ করেন, এবং আহমদ অর্থ সংগ্রহের জন্য একটি ইংরেজ জাহাজ পাঠানোর অনুরোধ করেন। তবে আলোচনা অমীমাংসিত থেকে যায় এবং দূতাবাস স্থাপনের দুই বছরের মধ্যেই উভয় শাসকের মৃত্যু হয়।

## জনপ্রিয় সংস্কৃতিতে
ধারণা করা হয় যে তিনি উইলিয়াম শেকসপিয়র মুরিশ নায়ক ওথেলোর চরিত্রটিকে অনুপ্রাণিত করেছিলেন, কিন্তু অন্যরা যুক্তি দিয়েছেন যে এর মধ্যে কোনও সংযোগ নেই। ২০১৬ সালে, ডেভিড সেরেরো আব্দুল ওয়াহিদ বিন মাসুদ দ্বারা অনুপ্রাণিত একটি মরক্কোর অভিযোজনে ওথেলো চরিত্রে অভিনয় করেছিলেন।

আব্দুল ওয়াহিদ বিন মাসউদের চিত্রকর্মটি বার্মিংহাম বিশ্ববিদ্যালয়ের নাপিত ইনস্টিটিউটে সংরক্ষিত আছে।

## আরো দেখুন

* আহমদ আল-মনসুর

## টীকা

## তথ্যসূত্র

* ভার্জিনিয়া ম্যাসন ভন, *ইংরেজি মঞ্চে কৃষ্ণাঙ্গতার পারফর্মিং, ১৫০০–১৮০০* কেমব্রিজ ইউনিভার্সিটি প্রেস, ২০০৫
*

বিষয়শ্রেণী:১৬শ শতাব্দীর কূটনীতিবিদ
বিষয়শ্রেণী:ওথেলো
বিষয়শ্রেণী:মৃত্যুর সাল অনুপস্থিত
বিষয়শ্রেণী:জন্মের সাল অনিশ্চিত
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:১৬শ শতাব্দীর মরক্কী ব্যক্তি
বিষয়শ্রেণী:১৭শ শতাব্দীর মরক্কী ব্যক্তি
বিষয়শ্রেণী:ইংল্যান্ড রাজ্যে নিযুক্ত মরক্কী রাষ্ট্রদূত
লেবানীয় অলিম্পিক কমিটি

**লেবানীয় অলিম্পিক কমিটি** (; এছাড়াও সংক্ষেপে আইওসি কোড **এলবিএন** দ্বারা পরিচিত) হলো লেবাননের জাতীয় অলিম্পিক কমিটি। এই সংস্থাটির ১৯৪৭ সালে প্রতিষ্ঠিত হয়েছে; প্রতিষ্ঠার ১ বছর পর ১৯৪৮ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর লেবাননের বৈরুতে অবস্থিত।

বর্তমানে লেবানীয় অলিম্পিক কমিটির সভাপতির দায়িত্ব পালন করছেন বুত্রোস এদমন্দ জালখ, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জাউদাত হাসান চাকির।

## ইতিহাস
১৯৪৭ সালে লেবাননের বহু-ক্রীড়ার সর্বোচ্চ সংস্থা হিসেবে লেবানীয় অলিম্পিক কমিটি প্রতিষ্ঠিত হয়েছে।

প্রতিষ্ঠার প্রায় এক বছর পর লেবানন ১৯৪৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৪৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে লেবানন

## তথ্যসূত্র

## বহিঃসংযোগ
*  
* এএনওসিতে লেবানীয় অলিম্পিক কমিটি 
* অলিম্পিডিয়ায় লেবানীয় অলিম্পিক কমিটি 
* অলিম্পিক.কমে লেবানীয় অলিম্পিক কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে লেবানন
বিষয়শ্রেণী:লেবাননের ক্রীড়া পরিচালনা পরিষদ
বিষয়শ্রেণী:১৯৪৭-এ লেবাননে প্রতিষ্ঠিত
বিষয়শ্রেণী:১৯৪৭-এ প্রতিষ্ঠিত ক্রীড়া সংস্থা